EkBass/fiwiki-20250220-pages-articles huggingface dataset:
Bernard Cazeneuve

Bernard Cazeneuve (s. 2. kesäkuuta 1963 Senlis, Ranska) on ranskalainen poliitikko, joka valittiin joulukuussa 2016 Ranskan pääministeriksi Manuel Vallsin tilalle.Sisäministeri Bernard Cazeneuve nousi Ranskan uudeksi pääministeriksi Cazeneuve on toiminut aiemmin urallaan Ranskan Eurooppa- ministerinä ja sisäministerinä sekä muun muassa Cherbourg-Octevillen pormestarina. Cazeneuven pääministerikausi loppui toukokuussa 2017. == Ura == Bernard Cazeneuve syntyi Senlisissä vuonna 1963. Hän opiskeli Bordeaux’n politiikan tutkimuksen instituutissa ja aloitti uransa Banque populairen lakimiehenä. Sen jälkeen hän toimi eri ministeriöiden teknisenä asiantuntijana. Vuonna 1994 Cazeneuve valittiin Manchen departementin yleisneuvostoon ja seuraavana vuonna Octevillen kaupungin pormestariksi. Octevillen pormestarina hän oli vuoteen 2000, ja siitä hän jatkoi 2001–2012 yhdistetyn Cherbourg-Octevillen kaupungin pormestarina. Cazeneuve valittiin 1997 Manchesta Ranskan parlamenttiin, mutta hän menetti paikkansa vuoden 2002 vaaleissa. Vuodet 2004–2008 Cazeneuve toimi Cherbourgin kaupungin yhteistyöelimen varapresidenttinä ja vuodet 2004–2007 Ala-Normandian alueneuvoston varapresidenttinä. Cherbougin yhteistyöelimen presidenttinä hän oli 2008–2012. Cazeneuve valittiin uudelleen parlamenttiin vuonna 2007. Hän jätti Cherbourg-Octevillen pormestarin tehtävät kesäkuussa 2012, kun hänet nimitettiin Eurooppa-asioista vastaavaksi ministeriksi. Kun Manuel Vallsista tuli Ranskan pääministeri keväällä 2014, Cazeneuve sai paikan uuden hallituksen sisäministerinä. Valls ilmoitti joulukuussa 2016 pyrkivänsä sosialistien ehdokkaaksi vuoden 2017 presidentinvaaleihin. Cazeneuve nostettiin pääministeriksi tehtävän jättäneen Vallsin tilalle. Cazeneuven on tarkoitus toimia pääministerinä vuoden 2017 parlamenttivaaleihin saakka. == Lähteet == == Aiheesta muualla == Luokka:Ranskan pääministerit Luokka:Pormestarit Luokka:Vuonna 1963 syntyneet Luokka:Elävät henkilöt
Kadonnut (televisiosarja)

Kadonnut (engl. The Missing) on brittiläinen psykologinen rikosdraamasarja. Sarja on brittiläisen BBC:n ja yhdysvaltalaisen Starz-kanavan yhteistuotanto. Kadonnut alkoi BBC One -kanavalla lokakuussa 2014, ja Starz-kanavalla marraskuussa 2014. Suomessa sarja alkoi MTV3-kanavalla kesällä 2015. Sarjan ovat käsikirjoittivat veljekset Harry ja Jack Williams, ja ohjasi Tom Shankland. Kahdeksanosaisen sarjan ensimmäisellä kaudella etsitään Ranskassa kadonnutta brittiläistä poikaa. Pääosissa ovat Tchéky Karyo, joka näyttelee tutkintaa johtavaa ranskalaista rikospoliisia Julien Baptistea, sekä pojan vanhempia näyttelevät James Nesbitt ja Frances O'Connor. Sarjan toinen kausi alkoi lokakuussa 2016. Toinen kausi sijoittuu Saksaan. Muut pääosien esittäjät ovat vaihtuneet lukuun ottamatta Tchéky Karyota. ==Juoni== Oliver siepattiin lomamatkalla Ranskassa vuonna 2006. Pojan etsinnät ovat jatkuneet vuosia, ja Oliverin isälle Tonylla (James Nesbitt) on pakkomielle pojan löytämisestä, eikä mies suostu hyväksymään mahdollisuutta, että Oliver saattaa olla kuollut. Tony käyttää vuosia poikansa etsimiseen tuhoten samalla avioliittonsa. Juttu avataan uudelleen kahdeksan vuotta katoamisesta, ja tutkintaa johtaa sama mies, kuin kahdeksan vuotta sitten, Julien Baptiste (Tchéky Karyo). Sarjassa seurataan tapahtumia takaumassa muutama päivä sieppaamisen jälkeen, ja nykyhetkessä vuonna 2014. Luokka:Brittiläiset rikossarjat Luokka:BBC:n televisio-ohjelmat
Aarne Karjalainen (vuorineuvos)

Aarne Feliks Karjalainen (21. maaliskuuta 1913 Oulu – 23. helmikuuta 1986 Torremolinos, Espanja) oli suomalainen kauppaneuvos (1963) ja vuorineuvos (1969), joka tunnetaan Hyvon-Kudeneule Oy:n perustajana, johtajana ja omistajana. == Varhaiset vuodet == Karjalainen syntyi Oulussa ja kävi kauppakoulun. Hän oli Tampereen Talous-Osakekaupan kotimyyjä 1936–1938. Siitä hän siirtyi trikootehdas Kudos Oy:n provisiopalkkaiseksi myyntimieheksi, yleni myyntipäälliköksi ja loi hyvät suhteet kaupan alan keskeisiin toimijoihin. ==Hyvon-Kudeneule Oy:n toimitusjohtaja, vuorineuvos (1951–1975)== Karjalainen rakensi tekstiiliteollisuuskonsernin, jonka tuotemerkki oli Hyvon. Hyvon- Kudeneule Oy oli suomalainen trikoo- ja sukkatehdas, joka menestyi myös viennissä. Kudeneule aloitti toimintansa Helsingissä 1951 ja vuonna 1955 Hankoon valmistui Viljo Revellin suunnittelema tehdas, jonne Helsingin tuotanto siirtyi 1957. Aarne Karjalaisen tekstiiliyritys levisi Helsingistä Hankoon, Saloon ja Haukiputaalle. Haukiputaalla vuosina 1970–1975 toiminut tehdas oli merkittävä pienen paikkakunnan työllistäjä. Paikkakunnan väkiluku kasvoi 1 600 hengellä, joille rakennettiin asuntoja ja päiväkoti. Vuonna 1961 Kudeneule oli Pohjoismaiden suurin puuvillaisten alusasujen valmistaja. Karjalainen käynnisti ainutlaatuisella interlock-koneella kudotusta trikookankaasta valmistettuja Hyvon-alusasuja. Hän toi tarjolle uudenlaisia materiaaleja ja kuoseja ja mullistavia ideoita, kuten verryttelyasun ja puuvillaisen pyjaman yhdistelmän. Tuolloin henkilökuntaa oli 550. Vuonna 1963 rakennettiin tehdas myös Saloon. Kun Hyvon-Kudeneule oli vahvimmillaan, mainosmies Matti Viherjuuri kehitti sille mieleen jäävän iskulauseen ”Hyvon yllä, hyv’on olla”. Todellisen menestyksen Kudeneule Oy saavutti Neuvostoliittoon suuntautuvassa kaupassa. Yrityksen toiminta päättyi rahoitusongelmiin vuonna 1975. ==Hangon tehdasrakennus== Hyvon-Kudeneule Oy:n rakennuttama tehdasrakennus on yksi Suomen sotien jälkeisen teollisuusarkkitehtuurin arvokohteista ja arkkitehti Viljo Revellin arkkitehtuurin päätöistä. Revell käytti tehtaan suunnittelussa edistyksellistä rakennustekniikkaa sekä tavoitteli toteutuksessa selväpiirteistä tuotantoympäristöä ja hyviä työolosuhteita, mikä näkyy tilan jäsentelyssä, materiaali- ja rakennevalinnoissa sekä pyrkimyksenä luonnonläheisyyteen. == Lähteet == Luokka:Suomalaiset yrittäjät Luokka:Suomalaiset yritysjohtajat Luokka:Vuorineuvokset Luokka:Kauppaneuvokset Luokka:Vuonna 1913 syntyneet Luokka:Vuonna 1986 kuolleet
Pekka Manninen

Pekka Manninen (s. 1953) on suomalainen kirjailija ja toimittaja. Hän toimi pitkään Yleisradiossa, jossa hän toimitti muun muassa Yle TV2 -kanavan keskusteluohjelmaa Yhdenillan pysäkki 1990-luvun puolivälissä. Nykyisin Manninen toimii vapaana kirjailijana ja asuu Jyväskylässä. Hänen 1920-luvun Pohjanmaalle sijoittuva esikoisromaaninsa Kiimakangas oli ehdolla Helsingin Sanomien kirjallisuuspalkinnon saajaksi.Pekka Manninen, Elisa-kirja. Viitattu 6.12.2016.Manninen, Pekka, Ritva-tietokanta, Radio- ja televisioarkisto. Viitattu 6.12.2016.Pekka Manninen: Peili, Hanna Putaan ”Kirjainten virrassa” -blogi 3.2.2011. Viitattu 6.12.2016. ==Teoksia== *Kiimakangas. WSOY, 2010. ISBN 978-951-0-35651-7. *Peili. WSOY, 2010. ISBN 978-951-0-37028-5. *Äänislinna. Helsinki-kirjat, 2011. ISBN 978-952-5874-62-4. ==Lähteet== ==Aiheesta muualla== *Manninen kertoo esikoisromaanistaan Ylen Aamun kirja -ohjelmassa 25.2.2010 Luokka:Vuonna 1953 syntyneet Luokka:Elävät henkilöt Luokka:Suomalaiset kirjailijat Luokka:Suomalaiset televisiotoimittajat Luokka:Ylen henkilöstö
The Lab

The Lab on virtuaalitodellisuusvideopeli, jonka on kehittänyt ja julkaissut Valve Corporation Microsoft Windowsille 5. huhtikuuta 2016. Se hyödyntää VR- teknologiaa ja HTC Vive - laitetta esitelläkseen virtuaalitodellisuuspelikokemuksia. Peli sijoittuu Portal-pelisarjan maailmaan, ja se tarjoaa kahdeksan eri pelityyppiä, jotka esittelevät virtuaalitodellisuutta. Pelissä voi myös olla vuorovaikutuksessa suurimman osan pelimaailman esineiden kanssa. == Pelaaminen == Pelissä voi tutkia ympäristöä, kävellen oikeassa maailmassa, tai teleportaten ohjainten avulla. Pelaaja voi siirtyä eri pelimuotoihin ottamalla pallonmuotoisen portaalin käteensä ja laittamalla sen lähelle kasvojaan. Pelissä on kahdeksan eri pelimuotoa. Pelit ovat pienoisulottuvuuksia, jotka ovat kaikki suuremman pienoisulottuvuuden sisällä, joka taas on fiktiivisen Aperture Science- laboratorion sisällä. == Arviot == The Lab on Steam-pelipalvelussa kaikista parhaiten käyttäjäarvosteltu peli. Yli 99 % arvosteluista on positiivisia. Tätä osin selittää se, että peli on ilmainen. == Katso myös == * Portal * Portal 2 == Lähteet == == Aiheesta muualla == * The Lab -pelin Steam- kauppasivu Luokka:Vuoden 2016 videopelit Luokka:Valven videopelit Luokka:Windows-pelit Luokka:HTC Vive -pelit Luokka:Science fiction -videopelit Luokka:Source-pelit
Lars Hannunkari

Lars Johan (Lasse) Hannunkari (vuoteen 1943 Hollström) (12. lokakuuta 1918 Pankakoski – 13. helmikuuta 2003 Helsinki) oli Veitsiluoto Osakeyhtiön toimitusjohtaja. Hannunkarin vanhemmat olivat johtaja Karl Johan Hollström ja Alfhild Adele Nordström ja puoliso vuodesta 1946 Helka Esteri Tossavainen (k. 2002). Hän tuli ylioppilaaksi Kotkan lyseosta 1937 ja valmistui diplomi- insinööriksi 1946. Hannunkari työskenteli ensin Helsingissä Wärtsilä- yhtymässä, kunnes siirtyi Oulu Osakeyhtiön palvelukseen 1948 ja sitten Kemi Oy:lle vuodesta 1954 vuoteen 1961 saakka. Kun Kemijärvi Oy oli fuusioitunut Veitsiluoto Osakeyhtiöön 1968, Hannunkari siirtyi Kemijärvelle 1965 valmistuneen sellutehtaan johtajaksi vuoteen 1971 asti. Tämän jälkeen Hannunkari työskenteli Kemissä Veitsiluoto Osakeyhtiön sellutehtaiden johtajana ja vuodesta 1974 yhtiön toimitusjohtajana. Eläkkeelle vuonna 1979 jäätyään hän muutti Helsinkiin. Hannunkaria pidettiin "vanhan ajan tehtaanjohtajana", joka säilytti etäisyyden alaisiinsa ja hoiti liiketoiminnan edellyttämän yhteydenpidon asiapohjalta. ==Lähteet== Luokka:Suomalaiset yritysjohtajat Luokka:Vuonna 1918 syntyneet Luokka:Vuonna 2003 kuolleet
S/S Prinsessa Armaada

thumb|250px|Neljäs Prinsessa Armaada (ent. S/S Suomi ja Pikisaari 4) ravintolalaivana Lappeenrannan satamassa. Prinsessa Armaada on ollut vuodesta 1950 usean laivan nimi.Prinsessa Armaadan historiaa Ensimmäinen Prinsessa Armaada sai nimen 28. kesäkuuta 1950 tehtäessä elokuvaa Kaunis Veera eli Ballaadi Saimaalta. Repola Oy:n (myöhemmin Repola-Viipuri Oy) laivastoon kuulunut laiva oli sitä ennen Pikisaari 3, ja alun perin se oli S/S Uolevi. Alus poistettiin rekisteristä vuonna 1956 ja romutettiin. Sen jälkeen Prinsessa Armaadaksi nimitettiin muutamaksi vuodeksi Pikisaari 1, mutta aluksen nimeksi palautettiin 1959 Pikisaari 1, ja Prinsessa Armadaksi tuli Pikisaari 2. Lappeenrannan kaupungin omistama Saimaan Matkailijayhdistys osti Pikisaari 2:n eli Prinsessa Armaadan, ja se siirtyi huvitarkoituksiin. Siitä tuli kahvilalaiva Lappeenrantaan, ja kahdeksan vuoden käytön jälkeen se vuonna 1967 romutettiin, kun sen pohja todettiin Lappeenrannan telakalla niin lahoksi, ettei kunnostus kannattanut taloudellisesti50 vuotta sitten: Prinsessa Armaada saa seuraajan, Helsingin Sanomat 6.12.2016 s. B 16. Saimaan Matkailijayhdistys osti Rauma-Repolaksi muuttuneelta yritykseltä entisen kahvilalaivan tilalle uuden eli Pikisaari 4:n. Alkuperäiseltä nimeltään laiva oli S/S Suomi, mutta muuttui ensin Pikisaari 4:ksi ja sen jälkeen Prinsessa Armaadaksi ja on tällä nimellä edelleen. Se kunnostettiin kahvilaksi Kaukaan telakalla. Se oli aluksi kahvilana ja sai 1980 keskiolutoikeudet, jolloin siitä tuli ravintolalaiva. Pikisaari-nimiset laivat olivat Repola-Viipuri Oy:n laivaston laivoja. Kun ne nimettiin 1940-luvulla uudelleen, kaikki tervahöyryt saivat nimen Pikisaari, ja ne erotti toisistaan numero. ==Lähteet== Luokka:Höyrylaivat
Koti ja Yhteiskunta

Koti ja Yhteiskunta oli Helsingissä vuosina 1889–1911 ilmestynyt naistenlehti. Suomen Naisyhdistyksen piirissä perustettu Koti ja Yhteiskunta oli ruotsinkielisen Hemmet och Samhälletin ohella Suomen ensimmäinen naisten järjestölehti. Sisällöltään erilaisina ne olivat myös maan ensimmäiset naisten naisille tekemät lehdet. Koti ja Yhteiskunta siirtyi vuonna 1894 päätoimittajansa Aleksandra Gripenbergin julkaistavaksi, mutta säilyi sen jälkeenkin yhdistyksen äänitorvena. Kerran kuukaudessa ilmestynyt lehti saavutti 3 100 kappaleen levikin. Se sisälsi kirjoituksia naisten yhteiskunnallisesta asemasta sekä erilaisia kodinhoito-ohjeita. Ajan mittaan Koti ja Yhteiskunta muuttui yhteiskunnallisesta järjestölehdestä yhä enemmän naisten kuluttajalehden suuntaan. Sen liitteinä ilmestyivät vuodesta 1895 lähtien lisälehdet Kasvitarha ja Talouden alalta sekä erikseen tilattava Käsitöitä. Niistä jälkimmäinen jatkoi vuosina 1912–1925 erillisenä lehtenä nimeltä Käsitöitä ja pukuja. ==Lähteet== ==Aiheesta muualla== * Koti ja Yhteiskunta digitoituna kansalliskirjastossa Luokka:Helsingin media Luokka:Suomalaiset naistenlehdet Luokka:Ilmestymästä lakanneet suomalaiset aikakauslehdet
Orizaba

Orizaba on kaupunki Veracruzin osavaltiossa Meksikossa. Vuonna 2020 kaupungissa oli 120 500 asukasta. Orizaba sijaitsee Itäisen Sierra Madren vuoriston laaksossa ja aivan kaupungin lähellä sijaitsee Meksikon korkein vuori Pico de Orizaba. Espanjalaiset perustivat Orizaban entisen atsteekkikylän paikalle 1500-luvulla. Kaupunki sijaitsee Veracruzin satamakaupungin ja Mexico Cityn välisen tärkeän tien varrella. ==Lähteet== Luokka:Meksikon kaupungit Luokka:Veracruz
Rastanin taistelu

Rastanin taistelu tarkoittaa Syyrian sisällissodassa vuosina 2011 ja 2012 käytyä kahta taistelua. Armeija saarsi Rastanin jo maaliskuun lopussa vuonna 2011 ja valtasi kaupungin kesäkuussa 2011. Mutta kaupunkiin kerääntyi armeijasta karanneita sotilaita. Armeija valtasi Rastanin 1. lokakuuta 2011 raskaan taistelun jälkeen. Tuossa taistelussa kapinalliset tuhosivat 17 armeijan panssaria. Armeija käytti mm. suihkukoneita. Niinpä taistelu oli ensimmäisä isoja taisteluita Syyrian sodassa. 1. helmikuuta 2012 kapinallisarmeija FSA valtasi kaupungin. == Lähteet == Luokka:Syyrian sisällissota Luokka:Syyrian taistelut
Haapasaari (Helsinki)

Haapasaari () on pieni yksityinen kesähuvilasaari Kallahdenniemen edustalla Vuosaaressa Helsingissä. Saaren pinta-ala on 0,8 hehtaaria, pituus 150 metriä ja leveys 80 metriä. Saaren kolme kesähuvilaa ovat 1920- ja 1930-luvuilta. == Lähteet == == Kirjallisuutta == * Luokka:Helsingin saaret Luokka:Vuosaari
Eva Tigerstedt

Eva Kristina Tigerstedt (s. 30. marraskuuta 1966 HelsinkiJohanna Aminoff- Winberg (toim.): Finlands adelskalender – Suomen aateliskalenteri 2013, s. 488. Helsinki: Suomen Ritarihuone, 2012. ISBN 978-952-99780-5-2.) on suomalainen huilisti ja Yleisradion musiikkitoimittaja. Hän toimi orkesterihuilistina, kunnes sai käsivamman ja vaihtoi ammattia toimittajaksi. Hän toimii musiikkitoimittajana Yle Radio 1 -kanavalla.Eva Tigerstedt ja menetetty muusikkous, Yle Areena 8.6.2012. Viitattu 6.12.2016. Tigerstedt valmistui musiikin maisteriksi Sibelius-Akatemian solistiselta linjalta ja opiskeli huilunsoittoa myös ulkomailla. Hän ehti toimia kymmenisen vuotta ammattihuilistina, kunnes dystonia katkaisi muusikonuran. Uuden ammatin saamiseksi hän opiskeli dokumenttielokuvan tekoa, elokuvakäsikirjoittamista ja taidehallintoa ja päätyi toimittajan työhön. Yleisradiossa hän aloitti television kulttuuriohjelmien parissa. Tigerstedtin ohjelmia Yle Radio 1:ssä ovat erityisesti Klasariparatiisi, Utelias äänimatkailija ja 8 klasaria.Eva Tigerstedt , Yle Radio 1. Viitattu 6.12.2016. Eva Tigerstedtin vanhemmat ovat kasvinjalostustieteilijä Peter Tigerstedt ja lääketieteen ja kirurgian tohtori Irma Leena Wiherheimo.Peter Tigerstedt , Accademia Nazionale dei Lincei. Viitattu 6.12.2016. ==Katso myös== * Tigerstedt ==Lähteet== Luokka:Suomalaiset huilistit Luokka:Suomalaiset musiikkivaikuttajat Luokka:Suomalaiset toimittajat Luokka:Vuonna 1966 syntyneet Luokka:Elävät henkilöt Luokka:Suomalaiset aateliset
Hevossaari (Helsinki)

Hevossaari () on entinen saari Laajasalon ja Santahaminan välissä, Hevossalmen kohdalla. Saari jaettiin 1880-luvulla kahtia puhkaisemalla sen läpi Hevossalmen kanava. Vuonna 1912 saaren läpi rakennettiin tie Laajasalosta Santahaminaan, jolloin pohjoinen puolisko yhdistettiin penkereellä Laajasaloon, eteläinen pienempi puolisko Santahaminaan ja kanavan yli rakennettiin kääntösilta. Nykyinen silta on vuodelta 1959. Laajasalon puoleisella osalla on omakotiasutusta.Strang, 2016. Sivut 268–270. ==Lähteet== ==Kirjallisuutta== * Luokka:Helsingin entiset saaret Luokka:Laajasalo
Kambodžan kuningas

Kambodžan kuningas () on Kambodžan valtionpäämies. Kambodžan kuninkaalla ei ole poliittista valtaa, vaan hän toimii lähinnä maansa keulakuvana. Nykyinen kuningas on Norodom Sihamoni, joka on toiminut kuninkaana vuodesta 2004. Kuningasta puhutellaan tittelillä "Teidän majesteettinne". == Historia == Kambodžassa oli kuningas, kunnes vuonna 1970 maassa nousi valtaan sotilashallinto ja sen jälkeen vuonna 1975 Pol Potin johtamien punakhmerien johtama radikaali kommunistihallinto, joka oli vallassa vuoteen 1979 asti. Vuonna 1993 Kambodžasta tuli taas kuningaskunta. == Valtaoikeudet == Kambodžan nykyisen perustuslain mukaan kuningas hallitsee, muttei käytä valtaa. Kuningas toimii maan yhtenäisyyden symbolina sekä itsenäisyyden takaajana. Kuninkaan velvollisuuksiin kuuluuvat seuraavat: * nimittää maan pääministerin ja hallituksen * avaa valtiopäivät edustajainhuoneen ja senaatin yhteisessä istunnossa * toimii maan asevoimien ylipäällikkönä * tapaa maan pääministerin vähintään kerran kuukaudessa ja kuulee tältä raportin maan tilanteesta * allekirjoittaa lakialoitteet laeiksi * toimii ylimpänä valtiollisena sovittelijana * ottaa vastaan ulkomaalaisten suurlähettiläiden valtakirjat * myöntää armahduksia * johtaa ylimman maistraattineuvoston toimintaa * nimittää maan ylimmät virkamiehet ja perustuslakituomioistuimen tuomarit * myöntää valtiolliset arvomerkit == Valinta == Kambodža on vaalimonarkia eikä kruunu ei periydy vanhemmalta tämän lapselle. Kuninkaan valitsee kuninkaallinen valtaistuinneuvosto, joka koostuu maan johtavista poliitikoista. Neuvoston valitseman henkilön tulee olla Norodomin ja/tai Sisowathin perheistä sekä vähintään 30-vuotias. Nimitys kuninkaaksi on elinikäinen. Istuvalla kuninkaalla ei ole perustuslain mukaan sanavaltaa seuraajansa valintaan. == Lähteet == Luokka:Kambodžan kuninkaalliset
Hernesaari (Santahamina)

Hernesaari on puolustushallinnon henkilökunnan mökkisaari Helsingin edustalla Santahaminan sotilasalueella, Santahaminasta itään ja Villingistä etelään. Saaren pinta-ala on 12,6 ha. Saaressa on vanha kalastajatorppa 1800-luvun puolivälistä. Saari on yhteenkasvanut kahdesta saaresta, joita vanhempina aikoina kutsuttiin yhteisnimellä Ryssholmen. ==Lähteet== Luokka:Helsingin saaret Luokka:Santahamina
Lutššije pesni (vuoden 2008 albumi)

Lutššije pesni (suom. Parhaat kappaleet) on venäläisen rock-muusikko Nikolai Noskovin vuonna 2008 julkaisema kokoelma-albumi. == Kappaleet == # Я не модный # Стекла и бетон # Это здорово # Доброй ночи # Я тебя люблю # Фенечка # Иду ко дну # Снег # По пояс в небе # Паранойя # Сердца крик # Я тебя прошу # Романс # Зимняя ночь # Белая ночь # Блажь # Исповедь # А на меньшее я не согласен == Lähteet == Luokka:Nikolai Noskovin albumit Luokka:Vuoden 2008 kokoelma-albumit
Erkki Kuoppamäki

Erkki Kuoppamäki (s. 1941) on suomalainen arkkitehti, joka toimi vuodesta 1976 vuoteen 2001 asuntomessuja järjestävän Osuuskunta Suomen Asuntomessujen toimitusjohtajana. Hän on koulutukseltaan tekniikan lisensiaatti, ja vuonna 2001 hänelle myönnettii rakennusneuvoksen arvonimi.25 vuotta asumisen kehittämisen näköalapaikalla , Rakentaja.fi, päiväyksetön. Viitattu 6.12.2016. Vuonna 2000 Kuoppamäki valittiin Vuoden asuntovaikuttajaksi.Äänestä vuoden 2009 asuntovaikuttajaa! Kiinteistöliitto 4.1.2010. Viitattu 6.12.2016. Nuorena Erkki Kuoppamäki pelasi jääpalloa Suomen maajoukkueessa ja jalkapalloa mestaruussarjatasolla Mikkelin Palloilijoissa.Mikkelin jalkapallohistoriikkia , Jukka Joutsin verkkosivusto, päivitetty 7.4.2015. Viitattu 6.12.2016.Maajoukkuepelaajat kautta aikojen, finbandy.fi. Viitattu 6.12.2016. ==Teoksia== *Ajankuvia & suuntalinjoja: asuntomessut 1970–2000. Yhdessä Juha Salmen kanssa, Suomen Asuntomessut 2001. ISBN 978-951-96303-1-1. *Rakentavin terveisin Erkki Kuoppamäki. Kooste kirjeenvaihdosta. Rakennustieto 2015. ISBN 978-952-267-093-9. ==Lähteet== Luokka:Suomalaiset arkkitehdit Luokka:Suomalaiset jääpalloilijat Luokka:Suomalaiset jalkapalloilijat Luokka:Suomen rakennusalan vaikuttajat Luokka:Vuonna 1941 syntyneet Luokka:Elävät henkilöt
Lutššije pesni (vuoden 2002 albumi)

Lutššije pesni (Лучшие песни, suom. Parhaat kappaleet) on venäläisen rock- muusikko Nikolai Noskovin vuonna 2002 julkaisema kokoelma-albumi. == Kappaleet == # Это здорово # Я тебя люблю # Паранойя # Снег # Я тебя прошу # Я не модный # Дай мне шанс # Романс # Зимняя ночь # Белая ночь # Стёкла и бетон # Дышу тишиной # Доброй ночи # Мой друг # Примадонна # Узнать тебя == Lähteet == Luokka:Nikolai Noskovin albumit Luokka:Vuoden 2002 kokoelma-albumit
Hintholma

Hintholma () on puolustushallinnon henkilökunnan mökkisaari Santahaminan sotilasalueella Helsingissä, Santahaminasta itään. Saaren pinta-ala on noin kome hehtaaria ja pituus 330 metriä. Hintholman korkein kohta on noin 15 metriä. Saaressa on vanha kalastajatorppa vuodelta 1900. 1940- ja 1950-luvuilla Urho Kekkonen vieraili usein saaressa ystävättärensä Anne-Marie Snellmanin kesämökillä. == Lähteet == Luokka:Santahamina Luokka:Helsingin saaret
Hattusaari (Helsinki)

Hattusaari () on Helsingin kaupungin omistama ulkoilusaari kaupungin itäisimmällä laidalla Ulkosaarten kaupunginosassa, hieman Villingistä itään. Sen pinta-ala on noin 2,8 hehtaaria ja pituus 250 metriä. Saari on matalaa ja pääosin vähäpuista nummea. Saarella on rakennuksen kivijalka, mutta asutusta siellä ei tiettävästi ole ollut.Strang, 2016. Sivut 356–357. == Lähteet == == Kirjallisuutta == * Luokka:Ulkosaaret
Nordica

Nordica oli virolainen vuosina 2015-2024 toiminut lentoyhtiö. Alkuvuosina yhtiöllä oli säännöllistä reittiliikennettä, mutta myöhemmin sen toiminta rajoittui lentokoneiden vuokraukseen ja tilauslentoihin. Se oli Viron kansallinen lentoyhtiö, jonka solmukohta oli Tallinnan Lennart Merin lentoasema. Viron valtio perusti Nordican 25. syyskuuta 2015 Estonian Airin jouduttua lopettamaan toimintansa. Viron valtio omistaa Nordican emoyhtiön Nordic Aviation Groupin kokonaan. Nordica on suurissa talousvaikeuksissa ja sen lentotoiminta Tallinnasta on ollut keskeytettynä vuodesta 2019 alkaen. Viron valtio on vuodesta 2023 alkaen etsinyt yhtiölle ostajaa ja keväällä 2024 se järjesti siitä tarjouskilpailun, mutta yhtiön myynti ei toteutunut. Marraskuussa 2024 yhtiö ilmoitti lopettavansa toimintansa ja menevän konkurssiin. == Historia == Nordican emoyhtiö Nordic Aviation Group perustettiin Viron valtion aloitteesta 25. syyskuuta 2015 Estonian Airin jouduttua lopettamaan toimintansa. Se aloitti lentonsa Nordic Aviation Group -nimellä 8. marraskuuta. Yhtiön lentoja operoivat aluksi BMI Regional, Trade Air, NextJet, Carpatair sekä Adria Airways, jonka toimintalupaa ja lippujärjestelmää Nordic Aviation Group käytti. Yhtiön uusi nimi Nordica julkistettiin 11. maaliskuuta 2016, ja brändi otettiin virallisesti käyttöön 30. maaliskuuta. Adria Airwaysin kanssa tehdyn, vuoden mittaisen yhteistyösopimuksen päätyttyä marraskuussa 2016 Nordican uudeksi yhteistyökumppaniksi tuli 19. marraskuuta Polskie Linie Lotnicze LOT. Yhteistyöhön kuului muun muassa LOT:n lippujärjestelmän käyttö sekä code sharing -sopimus. Lisäksi LOT hankki 49 prosentin omistusosuuden Nordican tytäryhtiö Regional Jetistä, jonka hallussa ovat Nordican toimiluvat ja joka operoi sen lennot. == Kohteet == ;Tallinnasta * ** Amsterdam * ** Bryssel * ** Wien * ** Rijeka (kausittainen) ** Split (kausittainen) * ** Vilna ** Kaunas * ** Oslo ** Trondheim * ** Nizza (kausittainen) * ** Tukholma * ** Berliini (kausittainen) ** Hampuri (kausittainen) ** München * ** Kiova ** Odessa (kausittainen) ;Kööpenhaminasta * ** Groningen * ** Örebro == Laivasto == Tammikuussa 2018 Nordican laivastoon kuului 16 lentokonetta. Laivaston keski- ikä oli 8,3 vuotta. Nordican laivasto Konetyyppi Määrä Tilaukset Matkustajia P Y Yht. ATR 72-600 5 0 70 70 4 operated for Scandinavian Airlines Bombardier CRJ700ER 2 4 66 70 Bombardier CRJ900ER 9 – 88 88 Yhteensä 16 == Lähteet == === Huomautukset === == Aiheesta muualla == * Nordican kotisivut * Nordican matkustamolehti Time Flies Luokka:Entiset virolaiset lentoyhtiöt Luokka:Kansalliset lentoyhtiöt *[P]: Premium-luokka *[Y]: Turistiluokka *[Yht.]: Yhteensä
III (Doom Unitin albumi)

__NOTOC__ III on suomalaisen hard rock -yhtye Doom Unitin kolmas studioalbumi. Se julkaistiin 23. elokuuta 2013 levymerkillä Warner Music Finland.iTunes: Doom Unit – III Albumi on yhtyeen ensimmäinen Happoradiossakin vaikuttaneen AH Haapasalon kanssa. Kappale ”Get Away” julkaistiin singlenä toukokuussa 2013, ja siitä kuvattiin musiikkivideo.YouTube: Doom Unit – Get Away == Kappaleet == # # # # # # # # # # == Kokoonpano == * Jape Ylinikka – laulu, kitarat * Chris Heikkilä – kitarat, taustalaulu * AH Haapasalo – basso * Julli Väkevä – rummut == Arvostelut == * Imperiumi.net: Imperiumi.net: Levyarvio * Kaaoszine: 7/10Kaaoszine: Levyarvio * Soundi: Soundi: Levyarvio == Lähteet == Luokka:Vuoden 2013 albumit Luokka:Doom Unitin albumit
Härkäsaari (Helsinki)

Härkäsaari on kesähuvilasaari Helsingissä Vartiokylänlahdella, Marjaniemen edustalla. Pyöreähkön saaren halkaisija on 90 metriä, ja sen pinta-ala on puoli hehtaaria. Saaressa on huvila 1920-luvulta ja rantasauna 1930-luvulta. 1970-luvulla Helsingin yliopisto sai saaren testamentilla käytettäväksi yliopiston hallintohenkilöstön virkistykseen. Siinä käytössä se on yhä.Strang, 2016. Sivut 244–245. == Lähteet == == Kirjallisuutta == * Luokka:Marjaniemi Luokka:Helsingin saaret
Iso Iiluoto

Iso Iiluoto () on Helsingin kaupungin henkilökunnan suosittu virkistyssaari Vuosaaren Kallahdenniemen eteläpuolella. Sinne pääsee lautalla. Iso Iiluoto on suurin Iiluotojen saariryhmän saarista, joihin kuuluvat myös Läntinen ja Itäinen Iiluoto. Sen leveys on noin 200 metriä, pituus noin 350 metriä ja pinta-ala 3,7 hehtaaria. Saaressa on huvila 1910-luvulta, uudempia rakennuksia, pienvenesatama ja yhteyslaivan laituri. Vierailijoita siellä on vuosittain noin 2 000\. Yli sata vuotta sitten saari sai runsaasti sanomalehtijulkisuutta siellä vuonna 1908 tapahtuneen kaksoismurhan johdosta. Sittemmin saari oli vuodesta 1935 lähtien pitkään Hankkija-yhtymän lomasaari, kunnes se siirtyi kaupungille 1990-luvulla.Strang, 2016. Sivut 317–321. ==Lähteet== ==Kirjallisuutta== * Luokka:Vuosaari Luokka:Helsingin saaret
Herman Georg Maria Wärnhjelm

Herman Georg Maria Wärnhjelm (12. tammikuuta 1808 Helsinki – 7. lokakuuta 1882 Viipuri) oli suomalainen Viipurin hovioikeuden varapresidentti ja valtiopäivämies. Luettu 6.12.2016. Wärnhjelmin vanhemmat olivat Vaasan läänin maaherra, kapteeni Herman Henrik Wärnhjelm (k. 1830) ja Ottiliana Sofia Adlercreutz. Hän pääsi ylioppilaaksi Turussa 1823. Wärnhjelm suoritti Turun akatemiassa tuomarintutkinnon ja kameraalitutkinnon 1827. Hän sai varatuomarin arvon 1830. Wärnhjelm toimi Vaasan hovioikeudessa ylimääräisenä kanslistina vuodesta 1828 ja kanslistina vuodesta 1834. Hänestä tuli Viipurin hovioikeudessa notaari 1839, varakanneviskaali 1841, sihteeri 1842, asessori 1845 ja hovioikeudenneuvos 1858. Wärnhjelm sai varapresidentin arvonimen 1868. Hän oli Viipurin hovioikeuden varapresidenttinä 1874–1877. Wärnhjelm oli aatelissäädyssä edustaja valtiopäivillä 1863–1864. Wärnhjelm oli naimisissa vuodesta 1846 Ida Amanda Lohmanin (k. 1892) kanssa jonka isä oli Viipurin laamannikunnan laamanni August Lohman (1794–1863). Heidän poikansa oli eversti Georg Herman August Wärnhjelm. Wärnhjelmin veli oli eversti ja valtiopäivämies Ernst Emil Vilhelm Wärnhjelm (1823–1890). ==Lähteet== Luokka:Suomalaiset juristit Luokka:Suomalaiset virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1808 syntyneet Luokka:Vuonna 1882 kuolleet
Mother Russia

Mother Russia on venäläisen rockmuusikko Nikolai Noskov’n esikoisalbumi, joka julkaistiin vuonna 1995. == Kappaleet == # Best of Best # Hope Dies Last # Power of Beauty # High of Love # Mother Russia # Romans # Reckless # Mercy # Limit of Love # Hold the Line # Dark Horse # Miracle # Wintry Evening == Muusikot == * Nikolai Noskov – laulu, taustalaulu * Dmitrij Tšetvergov – soolokitara == Lähteet == Luokka:Nikolai Noskovin albumit Luokka:Vuoden 1995 esikoisalbumit
Täysikasvuinen

Täysikasvuinen on Samuli Putron EP-levy, joka julkaistiin vuonna 2004 levymerkillä Evidence.Discogs: Samuli Putro – Täysikasvuinen Putro otti albumilla selvää etäisyyttä Zen Cafén tuotantoon. Albumin nimikkokappaleesta julkaistiin musiikkivideo.YouTube: Samuli Putro – Täysikasvuinen Albumi nousi Suomen virallisen singlelistan sijalle 12. == Kappaleet == # # # # == Lähteet == Luokka:Vuoden 2004 EP:t Luokka:Samuli Putron albumit
Diana Hacıyeva

Diana Haciyeva (Azeriksi: Diana Hacıyeva) (s. 13. kesäkuuta 1989 Mariupol, Ukrainan SNT) on azerbaidžanilainen laulaja. Hän tekee usein yhteistyötä kahden kaverinsa kanssa yhtyeessä nimeltä DiHaj. Haciyeva edusti Azerbaidžania kappaleella "Skeletons" vuoden 2017 Euroviisuissa Kiovassa. Diana pyrki edustamaan Azerbaidžania myös vuoden 2011 Eurovision laulukilpailussa. == Lähteet == == Aiheesta muualla == Luokka:Azerbaidžanilaiset laulajat Luokka:Lauluntekijät Luokka:Azerbaidžanin euroviisuedustajat Luokka:Vuoden 2017 euroviisuedustajat Luokka:Vuonna 1989 syntyneet Luokka:Elävät henkilöt
Emil Westman

Emil Westman (s. 25. syyskuuta 1996 Kokkola) on suomalainen toisen polven kilpa-autoilija. Hänen isänsä on kansallisella tasolla rata-autoilua harrastanut John K. Westman. Emil Westman aloitti uransa V1600 luokassa Honda Civicilla kaudella 2013. Lopullinen sarjasijoitus debyytti-kaudella oli 7s. Seuraavalle kaudelle Honda vaihtui Alfa Romeoon ja kauden päätteeksi Westman palkittiin sarjan pronssimitalilla. Westman voitti kauden aikana kaksi kilpailulähtöä ja oli viidesti podiumilla. Kauden 2015 päätteeksi Westman kruunattiin V1600 luokan mestariksi. Mestaruuskaudella ajetuista 12 lähdöstä Westman voitti kolme ja oli yhdeksän kertaa podiumilla. Seuraavalle kaudelle Westman siirtyi ajamaan Relaa Racingin ylläpitämää Porsche GT3 kilpa-autoa. Kauden aikana Westman voitti kolme lähtöä ja oli podiumilla kahdeksan kertaa. Tämä riitti sarjan mestaruuteen. Kauden päätteeksi Westman kävi vielä Saksassa ajamassa kaksi ADAC TCR German Touring Car sarjan kilpailua. Kaudella 2017 Westman kilpaili GT4 European Series Northern Cup - Silver Cupissa ajokkinaan RYS Team Holingerin ajattama KTM X-Bow GT4. Westman ajoi kahdestatoista kilpailusta kymmenen ja keräsi niissä 21. sijalle oikeuttavat 30 pistettä. Kaikkiaan sarjapisteille ajoi 34 kuljettajaa. == Lähteet == ==Aiheesta muualla== * http://www.gt3cup.fi/sarja/kuljettajat/ Luokka:Suomalaiset autourheilijat Luokka:Vuonna 1996 syntyneet Luokka:Elävät henkilöt
Helen Marten

Helen Marten (s. 1985 MacclesfieldHelen Marten: from a Macclesfield garage to artist of the year) on brittiläinen taiteilija. Hän sai vuoden 2016 Turner- palkinnon.Helsingin SanomatMichael Gove labels Turner Prize modish Crap, Telegraph Vähän sitä ennen Marten sai Hepworth Prize for Sculpture -palkinnon. Guardianin mukaan Marten on ”kiistatta Ison-Britannian kiinnostavin nuori taiteilija”.Yleisradion uutiset ==Lähteet== *Taiteilijan sivusto ===Viitteet=== Luokka:Brittiläiset kuvanveistäjät Luokka:Vuonna 1985 syntyneet Luokka:Elävät henkilöt
Hepworth Prize for Sculpture

Hepworth Prize for Sculpture on kuvanveistäjälle myönnettävä isobritannialainen palkinto, joka jaetaan joka toinen vuosi. Ensimmäisen kerran se jaettiin vuonna 2016, ja palkinnon sai Helen Marten. Palkinnon jakaa Hepworth Wakefield -taidegalleria, joka on nimetty kuvanveistäjä Barbara Hepworthin mukaan Yleisradion uutiset ==Lähteet== Luokka:Kuvataidepalkinnot
Harriet Finne-Soveri

Ulla Harriet Finne-Soveri (ent. Valsta, o.s. Finne; s. 7. maaliskuuta 1953 Vaasa) on suomalainen geriatrian erikoislääkäri,Suomen lääkärit 2007 Finlands läkare, s. 163. Helsinki: Suomen Lääkäriliitto, 2008. ISBN 978-951-9433-56-1 joka on vuodesta 2014 toiminut Terveyden ja hyvinvoinnin laitoksen (THL) tutkimusprofessorina. Terveydenhoitoon liittyvien tehtävien ohella Finne- Soveri toimi televisiotoimittajana vuosina 1992–2000 ja esiintyi etenkin ikääntyville suunnatussa ohjelmasarjassa Tiistaitiima.Finne, Harriet. Ritva- tietokanta, Radio- ja TV-arkisto. Viitattu 6.12.2016. Nuoruudessaan hän näytteli suositussa televisiosarjassa Naapurilähiö (1969–1976).Teininäyttelijästä suosituksi geriatriksi. Etelä-Suomen Sanomat 4.1.2016. Viitattu 6.12.2016. Helsingin yliopistossa suorittamiensa lääketieteen opintojen jälkeen Finne-Soveri toimi läpi 1980-luvun terveyskeskuslääkärinä Porvoossa ja jatkoi samalla erikoistumistaan vanhustenhoitoon. Vuosina 1994–2001 hän työskenteli Koskelan sairaalassa. Hän valmistui geriatrian erikoislääkäriksi 1994 ja lääketieteen tohtoriksi 2003. Vuodesta 2009 hän on toiminut Helsingin yliopiston geriatrian dosenttina.Harriet Finne-Soveri. Terveyden ja hyvinvoinnin laitos 13.5.2015. Viitattu 6.12.2016. Finne-Soveri toimi Kustaankartanon vanhustenkeskuksen johtajana 2001–2004 ja samalla Helsingin sosiaaliviraston ylilääkärinä 2000–2010. Vuodesta 2009 hän toimi THL:n ikäihmisten palvelut -yksikön päällikkönä, kunnes hänet nimitettiin laitoksen tutkimusprofessoriksi 2014. Vuonna 2015 Finne-Soverista tuli Helsingin sosiaali- ja terveysviraston palvelualueiden ylilääkäri.Järvinen, Marju: Tunnettu geriatri Harriet Finne- Soveri ylilääkäriksi Helsingin kaupungille. Helsingin Sanomat 26.5.2015. Viitattu 6.12.2016. (Maksullinen artikkeli.) ==Tunnustukset== Vuonna 2001 Harriet Finne-Soveri valittiin Vuoden naiseksi, vuonna 2002 Vuoden puhujaksi ja vuonna 2006 Vuoden geriatriksi. Vuonna 2003 hän sai Johannes Linnankoski -säätiön kulttuurimitalin. ==Lähteet== Luokka:Vuonna 1953 syntyneet Luokka:Elävät henkilöt Luokka:Suomalaiset lääkärit Luokka:Suomalaiset lapsinäyttelijät Luokka:Suomalaiset televisiotoimittajat Luokka:Suomalaiset professorit Luokka:Terveyden ja hyvinvoinnin laitos
Shatraug

Shatraug (oik. Ville Iisakki Pystynen, s. 15. maaliskuuta 1978 Lappeenranta)Encyclopaedia Metallum: Shatraug on suomalainen black metal -muusikko, joka tunnetaan parhaiten Hornan perustajana. Hornan lisäksi hän on vaikuttanut muun muassa Sargeistissa, Behexenissä, Finnentumissa ja Necroslutissa. Shatraug on omistautunut muusikko, joka julkaisee musiikkia vuosittain eri projektinimillä. Hän on kritisoinut nykyajan tunnettuja black metal -yhtyeitä hengen puutteesta ja ilmoittanut kuuntelevansa runsaasti demoyhtyeitä. Shatraug kasvoi 1970-luvun heavy metal -musiikin sekä progressiivisen musiikin parissa, minkä jälkeen black metal tuli kuvioihin 1990-luvun alussa. Hän on maininnut ensimmäiseksi omistamakseen albumiksi Iron Maidenin Powerslaven. Shatraug mainitsee alkuaikojen inspiraatioiksi Beheritin, Impaled Nazarenen, Emperorin ja Darkthronen. Shatraug on vakaumukseltaan satanisti. Häntä on haastateltu vuonna 2011 julkaistussa suomalaista black metal -musiikkia käsittelevässä dokumenttielokuvassa Loputon Gehennan liekki. == Lähteet == Luokka:Suomalaiset metallimusiikin laulajat Luokka:Suomalaiset metallimusiikin kitaristit Luokka:Suomalaiset metallimusiikin basistit Luokka:Vuonna 1978 syntyneet Luokka:Elävät henkilöt
Iso Leikosaari

Iso Leikosaari () on Helsingin ruotsinkielisten seurakuntien leirisaari. Sijaitsee Kallahdenharjun merenalaisella jatkeella, Vuosaaren kaupunginosassa Helsingissä, 1,3 kilometriä Vuosaaren mantereesta etelään. Saaren pinta-ala 6,3 hehtaaria, ja siellä on 1800-luvun kalastajatorpan päärakennus. Vuonna 1904 K. J. Ståhlberg vuokrasi saaren. Saaren päärakennus toimi Ståhlbergin kesähuvilana vuoteen 1919 asti. Saaressa on lukuisia majoitusrakennuksia ja muun muassa kappeli.Strang, 2016. Sivut 335–339. ==Lähteet== == Kirjallisuutta == * Strang, Jan. Saaristounelmia Helsingissä – Vartiosaaren ja Helsingin itäsaariston pienten saarten historia. – Helsinki, 2016. – ISBN 978-951-98135-2-3 * Lindholm, M. All tid på Lekholmen. – Helsingfors, 2012. – ISBN 978-951-550-762-4 Luokka:Helsingin saaret Luokka:Vuosaari
Ylioppilaiden keskuskomitea

Ylioppilaiden keskuskomitea (YKK) oli Suomen itsenäistymiseen liittyneen aktivismin ja jääkäriliikkeen ensimmäinen toimielin, joka muodostui Helsingin yliopiston osakuntiin kuuluvista tai kuuluneista ylioppilaspoliitikoista. Komitean toiminta oli naamioitu yliopiston vuoden 1914 promootion jälkeiseen toimintaan liittyväksi. Peitetoimintaan liittyen sen kokouksista tehtiin pöytäkirjat kullekin kokoukselle sovitun näennäisen teeman mukaisesti.Lauerma 1966, 77 ==Komitean jäsenet== * Uusmaalaista osakuntaa (Nylands Nation) edustivat P. H. Norrmén, Ragnar Nummelin ja myöhemmin Walter Horn sekä Bertel Paulig * Eteläsuomalaista osakuntaa ylioppilaat Lauri Malmberg ja Armas Suvirinne * Turkulaista osakuntaa kuraattori Bruno Lesch * Länsisuomalaista osakuntaa ylioppilaat Eemeli Rantanen ja Ilmari Räsänen * Satakuntalaista osakuntaa kuraattori Väinö Tiiri * Hämäläis-Osakuntaa ylioppilas Eino Polón * Eteläpohjalaista osakuntaa kuraattori Kaarlo Koskimies ja ylioppilas Kaarlo J. Kalliala * Vaasalaista osakuntaa kuraattori Artur Eklund * Pohjois-Pohjalaista osakuntaa kuraattori Väinö Kokko sekä ylioppilaat Kai Donner ja Yrjö Ruuth (myöh. Ruutu) * Savolaista osakuntaa ylioppilaat P. J. Hynninen ja Rainer Sopanen * Karjalaista osakuntaa kuraattori Lauri Hannikainen ja ylioppilas J. W. Snellman * Viipurilaista osakuntaa kuraattori Väinö Puhakka.Lauerma 1966, 76-77 ==Toiminta== YKK ei kokoontunut yhdessä, vaan pienemmissä ryhmissä Ostrobotnian kassahuoneessa tai kuraattori Väinö Kokon kotona. YKK:n tavoitteena oli etsiä tukea vanhemmilta poliitikoilta. Siihen aikaan kagaalin jäsenet ottivat varovaisen asenteen nuoriin ylioppilaisaktivisteihin. Varsin pian YKK koettiin liian suureksi operatiiviseksi johtoelimeksi, jonka vuoksi alettiin suunnitella toimivampaa johtoelintä.Lackman 2000, 133 Tammi- helmikuussa 1915 muodostettiinkin uusi johtoelin, joka ei enää pohjautunut yliopiston osakuntiin, vaan puolueisiin. Mukana oli kolmen puolueen edustajiaLackman 2000, 133-134: * Ruotsalaisesta kansanpuolueesta: Rolf Pipping, Ragnar Nummelin, Bruno Lesch ja Bertel Appelberg, * Vanhasuomalaisista: P. J. Hynninen, K. J. Kalliala ja Väinö Tiiri, * Nuorsuomalaisista: Kai Donner, Väinö Kokko ja Yrjö Ruutu. Tämän keskuskomitean tehtäväksi tuli vastata jääkärirekrytoinnin alkuvaiheen eli pfadfindereiden värväyksestä.Lackman 2000, 134 Keskuskomitean toiminta päättyi syyskuussa 1915 suuren jääkärivärväyksen käynnistyessä, jolloin muodostettiin tätä varten seuraajaorganisaatioksi Aktiivinen komitea.Korpisaari 2009, s. 83. ==Katso myös== * Keskuskomitea (jääkäriliike) * Aktiivinen komitea * Sotilaskomitea ==Lähteet== * * * ===Viitteet=== Luokka:Jääkäriaktivismi Luokka:1914 Luokka:Suomalaiset komiteat
SmartLynx Airlines Estonia

SmartLynx Airlines Estonia on virolainen tilauslentoyhtiö. Se on latvialaisen SmartLynx Airlinesin täysin omistama tytäryhtiö. SmartLynx Airlines perusti sen vuonna 2012 voidakseen lentää Virosta suoraan Euroopan ulkopuolelle. Yhtiö aloitti lennot emoyhtiöltä vuokratuilla koneilla ja sai ensimmäisen oman koneensa vuonna 2013. == Laivasto == Joulukuussa 2016 SmartLynx Airlines Estonian laivastoon kuului kaksi 180-paikkaista Airbus A320-200 -konetta (rekisteritunnukset ES-SAK ja ES-SAM). Niiden keski-ikä oli 16,2 vuotta. == Lähteet == == Aiheesta muualla == * SmartLynx Airlinesin kotisivu Luokka:Virolaiset lentoyhtiöt
Iso Villasaari

Iso Villasaari () on yksityinen kesähuvilasaari Helsingissä Vuosaaren ja Villingin välissä, lähempänä Villinkiä, pinta-ala on 9,1 ha. Saaren pohjoispuolella sijaitsee kaksi saarta, Karhusaari ja Kivisaari. Saaressa on vanha kesähuvilakäytössä oleva kalastajatorppa 1800-luvulta ja arkkitehtitoimisto Palmqvist & Sjöströmin suunnittelema Jugend-huvila 1910-luvulta sekä useita myöhempiä rakennuksia 1920–1930 -luvuilta.Strang, 2016. Sivut 292–302. ==Lähteet== == Kirjallisuutta == * Strang, Jan. Saaristounelmia Helsingissä – Vartiosaaren ja Helsingin itäsaariston pienten saarten historia. – Helsinki, 2016. – ISBN 978-951-98135-2-3 Luokka:Helsingin saaret Luokka:Vuosaari
Reijo Haaparanta

Reijo Tapani Haaparanta (s. 25. elokuuta 1958 Kauhajoki) on suomalainen painija. Hän edusti aktiiviurallaan Kauhajoen Karhua. ”Repa” Haaparanta sijoittui Moskovan olympialaisissa 1980 viidenneksi kreikkalais-roomalainen painin 48 kg:n painoluokassa. Hän voitti Italian Vincenzo Maenzan ja Ruotsin Kent Anderssonin, mutta hävisi bulgarialaiselle Pavel Hristoville ja unkarilaiselle Ferenc Seresille. EM-kilpailuissa hän sijoittui samassa painimuodossa neljänneksi 48-kiloisissa 1981 ja kahdeksanneksi 1980. Nuorten EM-kilpailuissa Haaparanta sijoittui vapaapainin 52 kg:n sarjassa neljänneksi 1978. Hän voitti miesten Pohjoismaiden-mestaruuden vapaapainin 52 kg:n painoluokassa 1978 ja 48-kiloisissa 1979 sekä kreikkalais-roomalaisen painin 52 kg:n sarjassa 1980, 1981 ja 1986. Haaparanta voitti kreikkalais-roomalaisen painin Suomen-mestaruuden 48 kg:n painoluokassa 1979 ja 1980 sekä 52-kiloisissa 1983, 1985, 1986 ja 1987. SM-hopeaa hän saavutti 48-kiloisissa 1975 ja 52-kiloisissa 1976, 1977, 1978, 1982, 1984 ja 1988 sekä SM-pronssia 52-kiloisissa 1981. Vapaapainissa hän saavutti SM-kultaa 48 kg:n painoluokassa 1975 ja 52-kiloisissa 1978, 1979 ja 1980 sekä SM-hopeaa 52-kiloisissa 1977 ja 1981. == Lähteet == Luokka:Suomalaiset kreikkalais-roomalaisen tyylin painijat Luokka:Suomalaiset vapaapainijat Luokka:Vuonna 1958 syntyneet Luokka:Elävät henkilöt
Valerie Gaunt

Valerie Sheila Gaunt (26. kesäkuuta 1932 – 27. marraskuuta 2016) oli brittiläinen näyttelijä. Hän näytteli vuosien 1957 ja 1958 Hammerin kauhuelokuvissa Frankensteinin kirous ja Dracula, joiden molempien pääosia näyttelivät Christopher Lee ja Peter Cushing. Hän näytteli vain noissa kahdessa elokuvassa ja lisäksi kahdessa televisio-ohjelmassa, ennen kuin siirtyi pois alalta. Gaunt kuoli 27. marraskuuta 2016 ja oli kuollessaan 84-vuotias. ==Filmografia== * Frankensteinin kirous (1957) Justine * Dracula (1958) Draculan morsian ==Lähteet== ==Aiheesta muualla== * Luokka:Brittiläiset näyttelijät Luokka:Vuonna 1932 syntyneet Luokka:Vuonna 2016 kuolleet
Lauri Rytkönen

Lauri Rytkönen (s. 1. syyskuuta 1983), joka tunnetaan myös taiteilijanimellä Kassara, on suomalainen metallimusiikin rumpali. Hänet tunnetaan parhaiten death metal -yhtye Deathchainista, jossa hän on soittanut vuodesta 2001 liityttyään yhtyeeseen veljensä Spellgothin kautta. Deathchainin lisäksi Rytkönen soittaa mm. Hornassa, johon hän liittyi vuonna 2016.Encyclopaedia Metallum: Kassara Kassaralla on myös vuonna 1997 perustettu black metal -yhtye Trollheim’s Grott, jossa hän soittaa rumpujen lisäksi kitaraa. Kassara on myös toiminut Baptismin ja Demilichin keikkarumpalina. Kassaraa on luonnehdittu yhdeksi Suomen nopeimmista rumpaleista. == Lähteet == Luokka:Vuonna 1983 syntyneet Luokka:Suomalaiset metallimusiikin rumpalit Luokka:Elävät henkilöt
Aamunairut

Aamunairut oli Tampereella ja Helsingissä vuosina 1884–1896 ilmestynyt raittiuslehti. Kristillishenkinen Aamunairut otettiin vuonna 1887 Raittiuden Ystävien äänenkannattajaksi. Vuoden 1897 alusta se yhdistettiin Matti Heleniuksen Kansan Lehteen ja niiden tilalla alettiin julkaista viikkolehti Kylväjää.Suomen lehdistön historia 10, s. 141. Aamunairut ilmestyi vuosina 1885–1888 ja 1893–1896 kahdesti ja vuosina 1889–1892 kerran kuukaudessa. Se saavutti yli kahden tuhannen kappaleen levikinSuomen lehdistön historia 10, s. 127.. Toimittajina työskentelivät A. Mäkinen (1884–1886), A. A. Granfelt (1887–1895) ja K. A. Widenius (1896). Aamunairuen sisarlehtenä ilmestyi vuosina 1887–1891 ruotsinkielinen Nykterhetsvännen. ==Lähteet== * ===Viitteet=== ==Aiheesta muualla== * Aamunairut digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Raittiusliike Luokka:Tampereen media
Tuomas Karhunen

Tuomas Karhunen (s. 14. joulukuuta 1981) on suomalainen metallimusiikin kitaristi, joka tunnetaan parhaiten death metal -yhtye Deathchainista, jossa hän on vaikuttanut vuodesta 2007 lähtien.Encyclopaedia Metallum: Cult Lisäksi hän soittaa Forgotten Horrorissa ja True Black Dawnissa, ja hänen aiempia yhtyeitään ovat Flame sekä Jess and the Ancient Ones. Hän on myös hoitanut Urnissa keikkakitaristin virkaa.Tuomaskarhunen.com: Bändit Karhunen harrastaa vapaaottelua ja pyrkii ammattilaisuralle. Lisäksi hän on aloitteleva kirjailija, pitää blogia sekä toimii kannabiksen ja psykedeelien puolestapuhujana, sekä vuonna 2016 perustamansa Suomen Kannabisliiton puheenjohtajana.Tuomaskarhunen.com: Minä Marraskuussa 2015 Savon Sanomat päätyi poistamaan Karhusen blogin kokonaisuudessaan hänen kirjoitettua lehden toimittajan kannabisvastaiselle kirjoitukselle vastineen, joka ehti kerätä kahdessa päivässä 20 000 lukijaa. Lokakuussa 2017 karhunen esiintyi Ylen Akuutin -ohjelmassa Hyvä/paha lääkekannabis.https://areena.yle.fi/1-3760094 == Lähteet == == Aiheesta muualla == * * Luokka:Vuonna 1981 syntyneet Luokka:Suomalaiset metallimusiikin kitaristit Luokka:Kannabisaktivistit Luokka:Elävät henkilöt
Eos (lastenlehti)

Eos on aiemmin Helsingissä ja nykyään Vaasassa ilmestyvä ruotsinkielinen lastenlehti. Alli Tryggin vuonna 1893 perustama Eos oli lapsille ja nuorille tarkoitettu raittiuslehti, joka ilmestyi Opettajien Terveys- ja Raittiusyhdistyksen äänenkannattajana. Sen sisarlehtenä julkaistiin suomenkielistä Koittoa. Tryggin kuoltua vuonna 1926 Eos siirtyi Finlands Svenska Nykterhetsförbundin julkaistavaksi. Kerran tai kahdesti kuukaudessa ilmestyneen lehden toimittajina työskentelivät Alli Trygg-Helenius (1893–1926), Huldi Torckell (1927–1942), Herman Ingo (1942–1944) ja Ture Granqvist (1944–1956). Opettajien levittämänä se saavutti sotien jälkeen 11 000 kappaleen levikin. Nykyään Eos on suomenruotsalainen koululaislehti, joka raittiuskasvatuksen ohella tarjoaa luettavaa ja tekemistä monenlaisista aiheista. Kahdeksan kertaa vuodessa ilmestyvän lehden julkaisijana toimii Nykterhetsförbundet Hälsa och Trafik. Päätoimittajana työskentelee Susan Sandberg-Ek. ==Lähteet== ==Aiheesta muualla== * Eosin sivusto * Eos digitoituna kansalliskirjastossa (1893–1910) Luokka:Suomalaiset lastenlehdet Luokka:Suomalaiset ruotsinkieliset aikakauslehdet
Tommi Hoffren

Tommi Hoffren on suomalainen muusikko, joka soittaa thrash metal -yhtye Deathchainin kitaristina taiteilijanimellä Corpse. Lisäksi Hoffren soittaa kitaraa rockyhtye Jess and the Ancient Onesissa, jolle hän säveltää valtaosan sen kappaleista, sen sisaryhtye The Exploding Eyes Orchestrassa sekä hän on toiminut Winterwolfin laulaja-kitaristina.Encyclopaedia Metallum: Corpse Vuonna 2010 JATAO:n perustamisen aikoihin Hoffren koki elämänmuutoksen, jolloin hän innostui kitaransoitosta uudestaan, aloitti kuntoilun ja laihdutti 60 kiloa. Hoffren suhtautuu suopeasti hippiliikkeeseen ja on haastattelussa kritisoinut lääkeyhtiöitä. Soundin Elämän soundit -sarjassa hän on sanonut Iron Maidenin vuoden 1986 albumin Somewhere in Time saaneen hänet innostumaan musiikin teosta. == Yksityiselämä == Nuoruudessaan Hoffren harrasti joukkuelajeista jääkiekkoa, salibandya ja lentopalloa, mutta aktiiviurheilu loppui hänen katkaistuaan jalkansa autokolarissa 18-vuotiaana. 2000-luvun taitteessa hän muutti kotikaupungistaan Maaningalta Kuopioon, jolloin hän jätti opinnot Lapinlahden taidelukiossa. Hoffren on kiinnostunut kauhu-, elämäkerta- ja rajatietokirjallisuudesta. Hän työskentelee Levykauppa Äxän Kuopion toimipisteessä. == Lähteet == == Aiheesta muualla == * Luokka:Suomalaiset metallimusiikin kitaristit Luokka:Syntymävuosi puuttuu Luokka:Elävät henkilöt
Hannila

Hannila (, Lipovka) on kylä Venäjällä Viipurin piirin Antreassa (nyk. Kamenogorsk). Se sijaitsee Viipuri–Hiitola-radan eli entisen Viipuri–Joensuu- radan varrella noin 25 kilometriä Viipurin pohjoispuolella. Vuonna 2007 Hannilassa oli 45 asukasta. == Historia == Hannilan rautatieasema avattiin vuonna 1892 lähinnä puutavarakuljetuksia varten. Tämän jälkeen aseman ympäristöön syntyi jonkin verran asutusta, ja 1900-luvun alussa Hannilassa toimi myös meijeri. Vuoden 1918 sisällissodan aikana seudulla käytiin Antrean rintaman taisteluja. Kylä sai nykyisen venäjänkielisen nimensä vuonna 1948, mutta aseman nimi säilyi entisellään. == Lähteet == Luokka:Antrean kylät
Pullila

Pullila oli Karjalan kannaksella Antrean pitäjässä sijainnut kylä. Se sijaitsi Viipurista Antrean kirkonkylään johtavan maantien (nyk. tie 41K-185) varrella Pullilanjärven pohjoispuolella. Nykyään paikalla on vain pari asuttua taloa, eikä vanhoja rakennuksia myöskään ole enää jäljellä. Vuoden 1918 sisällissodan aikana Pullilla oli punaisten hallussa, ja kylä oli yksi Antrean rintaman taistelupaikoista. == Lähteet == == Kirjallisuutta == * Luokka:Antrean kylät